Informació – Equipaments Comunicació\nEquips en prèstec\n27 abril, 2015 Miquel Garcia\nServei Audiovisuals i Servei d’Informàtica\nDilluns a divendres de 8.00 a 13.45 hores i de 15.00 a 20.45 hores. Excepte ponts i dates senyalades.\nServei de reserves d’equipaments (Altell).\nDilluns a divendres de 8.00 a 13.45 hores i de 14.45 a 19.00 hores (Puntualment aquest horari pot tenir variacions)\nDurant els períodes vacacionals de Nadal, Setmana Santa i Agost, el Servei d’Audiovisuals i el Servei d’Informàtica estan tancats.\nEn el mes de juliol l’horari dels serveis serà reduït. De la mateixa manera, no està permès reservar i usar equipaments durant aquests períodes.\nTampoc serà possible reservar i usar equips o espais tècnics durant els dies en que es faci inventari o altres tasques de manteniment, normalment coincidint amb períodes no lectius.\nLes reserves d’equipaments es cal fer-les al Formulari sol·licitud de reserves al web d’Equipaments\nLa persona que fa la reserva és qui ha de recollir i retornar el material o ha d’estar present a l’espai reservat. Aquesta persona esdevé la responsable de l’equip o de l’ús dels equips a l’espai tècnic.\nLa Facultat dóna l’oportunitat de poder reservar equipaments per a la realització de projectes personals aliens a l’activitat pròpiament docent. En aquests casos cal fer una petició mitjançant el Fomulari de Projectes Personals d’estudiants i esperar l’aprovació del projecte.\nConsulteu prèviament la Normativa de Projectes Personals.\nNormativa per la reserva d’equips per treballs d’assignatura\nNormativa per als Projectes Personals i alumni Formulari per Projectes Personals Només accessible amb el correu de Blanquerna, i durant els períodes de baixa activitat acadèmica (setembre i octubre / juny i juliol).\nNormativa per fer Castings\nFormulari d’accés de persones externes a la Facultat\nEs imprescindible aquest document per la entrada als espais tècnics de la Facultat, com platós, ràdios i sales d’edició de persones externes a Blanquerna.\nAquest enllaç només és accessible des del correu de Blanquerna. Obriu l’enllaç amb Chrome, premeu boto imprimir i els camps editables estaran remarcats. Els ompliu, el baixeu i l’envieu a Seguretat, tal com indica el mateix document.\nAudiovisuals: audiovisualsfcri@blanquerna.url.edu Telf. 692 87 31 77 o trucada interior a l’extensió 9652 (només per temes tècnics)\nInformàtica: informaticafcri@blanquerna.url.edu Telf. 692 87 31 76 o trucada interior a l’extensió 9641\nReserves Equipaments a través del formulari, o presencialment a la Planta Altell en horari d’atenció\nDespatx Audiovisuals i Informàtica (Planta 0)


Torna el malestar per la manca de recursos a Salita - Altaveu el diari digital d'Andorra\nFamiliars de residents lamenten els continus errors d’un personal massa sovint sense experiència\n14/05/2022 (10:47 CET)\nAccés a Salita per l'avinguda Josep Viladomat d'Escaldes. Toni Solanelles\nLes contínues rotacions entre el personal del centre residencial Salita causa malestar entre els familiars i usuaris de l’equipament escaldenc. I no pas estrictament pels molts canvis que hi ha de professionals, sinó i sobretot, pel fet que molts dels treballadors que s’incorporen tenen molt poca experiència en la matèria i tot sovint hi ha errors que poden acabar sent greus.\nEls moments àlgids de la pandèmia van ser molt complicats a totes les residències i, també, al centre geriàtric gestionat per Domus Vi. I ja venia d’una situació complexa que li va valdre, fins i tot, l’obertura d’un expedient conjunt dels ministeris de Salut i d’Afers Socials. La situació no ha canviat. De fet, segons que han explicat fonts vinculades a familiars de residents de Salita, les dificultats han continuat. I hi ha molta manca de recursos, humans i materials.\nAlguns familiars han denunciat errors el l’administració d’alguns fàrmacs, que no han comportat per ara efectes greus però que els podrien comportar. En algun cas els propis residents s’haurien adonat dels descuits i s’hauria pogut evitar la seva consumació\nTot plegat és complexe, però el fet que hi hagi molta rotació de personal, han assegurat les fonts, comporta una desconfiança per part dels usuaris i, alhora, en alguns casos s’ha constatat desconeixement de la feina o, almenys, de les necessitats dels usuaris. Alguns familiars han denunciat errors el l’administració d’alguns fàrmacs, que no han comportat per ara efectes greus però que els podrien comportar. En algun cas els propis residents s’haurien adonat dels errors i s’hauria pogut evitar la seva consumació. Però hi ha hagut algun cas consumat, sense conseqüències rellevants sortosament.\nTambé es queixen alguns dels residents i familiars que no se sap resoldre el comportament d’algun dels altres interns, que contravenint les ordres i els protocols de convivència es consumiria tabac sense manies. I la fumera es filtraria per tota la planta on està ubicat aquest usuari. Per intentar apaivagar la situació, el personal, en alguna ocasió, hauria posat tovalloles molles a la part inferior de la porta de l’habitació del resident per mirar d’evitar que es colés el fum per la resta de dependències.\nEls familiars més molestos lamenten que, malauradament, no hi ha un suport unànime perquè la gent gran no té l’atenció que deuria ni d’aquells que més directament l’haurien de rebre. Per evitar males cares i més i tot, i donat que la majoria de famílies, pel motiu que sigui, necessiten tenir els seus parents internats, la situació es mira de trampejar com es pot. Però sí que s’exigeix a la gestora de la residència que posi els recursos necessaris i es reclama a l’administració que faci el seguiment i les inspeccions corresponents per garantir que el servei s’ofereix en les condicions degudes.


El Club Hípic Urgell-Pirineus se suma a la segona edició del Dia a Cavall — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / El Club Hípic Urgell-Pirineus se suma a la segona edició del Dia a Cavall\nDia a cavall al CHUP\nEl Club Hípic Urgell-Pirineus (CHUP) se suma aquest diumenge, 16 de setembre, de les 10 a les 14 hores, a la segona edició del Dia a Cavall, una jornada lúdico-festiva en la qual diferents centres eqüestres de tota Catalunya obriran les seves portes de manera voluntària i gratuïta amb l’objectiu d’apropar i donar a conèixer al públic en general el món dels cavalls.\nLa proposta té un format únic per a tots els clubs, però amb petites modificacions per així poder conèixer la seva riquesa i diversitat. El programa inclou a les 10 del matí passejades gratuïtes a cavall i tallers pedagògics, en què persones adultes i infants faran un “tastet” per saber què significa muntar, a més de viure de primera mà les sensacions que es tenen en contacte amb ells.\nA les 13.30 h es faran demostracions de diferents disciplines o activitats per poder gaudir del fruit dels vincles que s’estableixen entre cavalls i genets i amazones. El centre realitzarà una demostració específica.\nCom a novetat enguany el Dia a Cavall se celebra a tot Catalunya, amb la col·laboració de: Federació Catalana d’Hípica. Cal afegir que aquesta iniciativa és una de les accions pioneres del projecte Activitats Eqüestres, un programa impulsat i liderat des d’ADRINOC, l’Associació per al Desenvolupament Rural Integral de la zona Nord-Oriental de Catalunya.


Jose Hila: Discurs de l'Estendard\nDiscurs de l'Estendard\nDISCURS DE L’ESTENDARD 2016\nAvui, com cada 31 de desembre, plantam la senyera reial al mig de la plaça de Cort.\nUn gest amb el qual recordam un fet històric i ens reafirmam com a poble.\nI així es fa a Palma des de segles enrere.\nPerò aquesta diada, una de les festes cíviques més antigues d’Europa, és molt més que tot això.\nVa molt més enllà de l’acte commemoratiu d’un fet històric i cultural.\nAvui en dia, quan els representants polítics de la ciutadania sortim junts de l’edifici de Cort portant el penó del rei Jaume feim palès el nostre acord amb tot allò que som i ens representa com a col·lectivitat. Tot allò que som i sentim com a poble.\nL’Estendard, punt de trobada\nL’Estendard és, en aquest sentit, un punt de trobada i unió de totes les persones que viuen al nostre municipi, més enllà de les seves diferències culturals o ideològiques.\nL’Estendard és la festa de Palma que uneix tothom.\nUna ciutadania unida per un mateix sentiment de pertinença, per un mateix compromís per aquesta terra.\nPer això la festa no ha de perdre el seu caràcter reivindicatiu. És un ritual de comunitat.\nI des del punt de vista institucional, un ritual de reafirmació de l’autonomia municipal.\nBenvingut sigui el Consell de Mallorca i la seva proposta de Diada de Mallorca el 31 de desembre. Sumar sempre és positiu.\nPerò Palma reivindica el seu paper al capdavant de l’Estendard. La festa gran d’un ciutat plural, diversa, i multicultural, que vol promoure la convivència.\nI aquest és el sentit de l’Estendard: l’expressió del nostre compromís per Palma. Una responsabilitat compartida entre l’Ajuntament i la ciutadania.\nLes ciutats són a tota Europa un factor de desenvolupament i inclusió social.\nD’entrada, alçam l’Estendard per a reivindicar l’autonomia municipal i un millor finançament.\nEls ajuntaments són les administracions més pròximes al ciutadà, la primera porta que toca quan té problemes o necessitats.\nA Palma som a prop del 50% de la població de l'illa, però oferim serveis al 100%.\nI per donar els serveis que es mereixen he de dir que Palma es troba infradotada econòmicament en relació amb tot el que representa i aporta al conjunt de Mallorca i de la comunitat.\nAlcem l’Estendard i reivindiquem la Palma que volem, i que entre tots construïm. Una ciutat més justa, saludable, eficient, accessible, creativa i estimada.\nUna ciutat de la qual qualsevol ciutadà de les illes Balears es pugui sentir orgullós perquè en forma part.\nUna cosa hem de tenir clara: no podem oblidar el passat si volem entendre el present i, sobretot, assolir el futur que projectam tots junts.\nÉs així com la revisió del Pla general, per exemple, esdevé l’eina fonamental que ens ha de permetre dibuixar un model de ciutat a la mida de les persones.\nUna ciutat que creix, evoluciona, lluita i avança sense perdre la seva identitat i sense deixar ningú enrere.\nAquest és el nostre repte de futur. Fer feina per una Palma habitable, solidària, inclusiva i participativa.\nEL NOSTRE REPTE DIARI\nPer això el benestar de les persones és el nostre repte diari. Alcem l’Estendard per totes elles.\nPerquè encara ara són moltes les víctimes de la crisi i de les retallades dels diferents governs a la passada legislatura.\nPersones que necessiten de la nostra atenció, i que sempre ens trobaran al seu costat:\n· Per això, juntament amb Metges del Món posarem en marxa un protocol d’empadronament de les persones sense sostre, perquè puguin accedir a la targeta sanitària i als serveis socials de l’Ajuntament.\n· I, juntament amb el SOIB i el Fons Social Europeu, donam feina i esperança a aturats majors de 35 anys. En total, 254 persones el 2016.\nPerquè som un govern proper i de portes obertes, hem fet de la participació i la transparència un dels nostres particulars estendards:\n· Per això destinarem 1 milió d’euros dels Pressuposts participatius als corredors verds, la creació del bosc urbà de la Riera i la recuperació de l’edifici de Gesa, entre d’altres projectes.\n· I tenim ja unes clàusules socials per a uns contractes públics més justs, solidaris i beneficiosos per al conjunt de la ciutadania.\nI perquè la seguretat, la neteja i el transport públic són els principals paràmetres del benestar de les persones:\n· EMAYA invertirà l’any que ve 16 milions d’euros en vehicles, maquinària de neteja i contenidors nous, que ens permetran millorar la neteja i la recollida de residus a tots els pobles i barris de Palma.\n· Milloram les freqüències de l’EMT amb la contractació de 51 xofers nous i el 2017 comencarem a revonar la flota. I a partir de demà, el transport públic a Palma serà gratuït pels menors de 13 anys.\n· En seguretat ciutadana, hem dotat de nous recursos la Policia Local, al mateix temps que revisam la seva estructura i el seu organigrama per a avançar en el model de policia que volem: una policia de proximitat.\nPobles i barris de Palma, on es fan les persones i on aprenem a estimar la nostra ciutat.\n· Per això el 2017, amb el suport dels fons FEDER, invertirem 21,7 milions d’euros en la millora de l’enllumenat de barris com Pere Garau, el Camp d’en Serralta, el Fortí i Son Quint.\n· I altres 3 milions d’euros pressupostats pel proper exercici en el Pla estratègic litoral Ponent, una inversió cofinançada per la UE.\n· L’Antoniana tindrà el 2017 el seu camp de gespa artificial, amb una inversió de 270 mil euros.\n· A més, continuarem fent feina per a acostar la cultura a la ciutadania i obrirem el Casal Balaguer com un renovat espai d’art per a la ciutat.\nVolem cultura i educació a l’abast de tothom, i amb infraestructures de qualitat.\n· Durant aquest estiu, s’han fet 41 actuacions a centres escolars, entre renovació de pintura, millora de façanes i patis.\n· A més, 341 famílies es beneficiaran del bo escolar el curs 2016-2017. Invertirem 242.000 euros en l’escolarització dels infants de les famílies més fràgils i desafavorides.\nI no ens oblidam d’una necessitat social de moltes famílies, l’habitatge.\n· Per aquest motiu i per a garantir el lliure accés a l’habitatge, hem presentat un nou programa Palma Habitada.\n· A més, hem subvencionat amb 300.000 euros la millora de façanes de Son Gotleu i el 2017 serà el torn del Camp Redó.\n· Precisament al Camp Redó, rehabilitam pisos gràcies a un conveni amb la Caixa.\n· I aconseguirem un millor habitatge per a les famílies del Bloc VIII de Corea.\n· Hem congelat l’IBI general, l’hem incrementat a les grans superfícies i hem bonificat al 50% els immobles culturals.\nEns queden moltes coses a fer per a millorar Palma, el nostre repte i compromís.\nSom conscients també de les nostres errades, de les quals en prenim nota per no repetir-les.\nEn aquest sentit, hem d’agrair la tasca de l’oposició i del conjunt de la ciutadania que, amb la seva crítica constant i constructiva, ens ajuden a ser més encertats en les nostres decisions.\nPerò només aconseguirem que Palma funcioni si aconseguim que els beneficis de la nostra economia arribin a tota la ciutadania.\nSabem que el turisme funciona i que hi ha més feina, 4.000 noves contractacions en un any.\nPerò volem qualitat a tots els nivells. Especialment a la contractació, amb més drets i sous dignes.\nPer tant, volem turisme, sí, però hem de saber gestionar l’èxit del principal motor de la nostra economia, evitant les saturacions i que la riquesa arribi a tothom.\nPer això hem començat a regular el flux de turistes de creuer pel centre de Palma, amb més rutes, i col·laboram estretament a tots els àmbits de debat per a regular el lloguer turístic.\nEn aquest context no podem oblidar el petit de comerç, dinamitzador de la vida social i econòmica.\nL’obertura del Palau de Congressos serà un revulsiu important per a l’economia de tot el municipi.\nSom conscients que ens queda molt a fer. Un altre repte com a ciutat és la igualtat, l’esforç constant per a aconseguir la plena equiparació entre dones i homes a tots els àmbits de la nostra societat.\nTampoc no podem oblidar les dones víctimes de la violència masclista.\nCom Celia Navarro Miguel, de 56 anys, assassinada a Palma el novembre passat per la seva parella.\nHem d’alçar l’Estendard contra tot tipus de violència, en especial la de gènere, i defensar unànimement i amb fermesa la pau, la tolerància i la solidaritat.\nLa ciutat la fan les persones, algunes de les quals integren l’Ajuntament de Palma. Cadascuna és una peça imprescindible del motor gran i complex que mou aquesta institució.\nUna institució que s’ha vist sotmesa a un procés judicial per l’acció d’unes determinades persones.\nPerò que ha sabut sobreposar-s’hi gràcies a la fermesa i la integritat del seu col·lectiu humà.\nEls treballadors de Cort són persones que en la seva tasca diària donen prova del seu compromís de servei públic a la ciutadania.\nA tots ells els vull encoratjar a seguir endavant per a anar construint entre tots la ciutat que volem:\nuna ciutat de cada vegada més justa, solidària, habitable i acollidora.\nTothom té alguna cosa a dir o fer en aquest procés de transformació de la ciutat.\nPerquè tothom, des del paper que li correspon, té una part de responsabilitat en aquesta gran obra que és Palma.\nLa ciutat la fan les persones, i elles són el nostre repte diari. Per elles alçam cada any l’Estendard.\nTan sols esper haver aportat com a batle el meu petit granet d’arena per a obrir les portes de l’Ajuntament a la ciutadania, per a tornar la política al carrer, per a recuperar la proximitat i l’escolta activa dels problemes de les veïnes i veïns de Palma.\nBONA DIADA DE L’ESTENDARD\nMolts d’anys a tothom!!!\nPublicado por José Hila en 11:20\n2017 l'any de la inversió en neteja a Palma.\nEls nins i nines menors de 13 anys gratis a l'EMT


Devoció en el primer dia d'Ofrena a la Mare de Déu de Torrent\nInicio Especiales Fallas Devoció en el primer dia d’Ofrena a la Mare de Déu de...\nDevoció en el primer dia d’Ofrena a la Mare de Déu de Torrent\nEl dijous 17 de març es va celebrar la primera jornada de l’Ofrena a la Mare de Déu de les falles de Torrent. La primera sessió ha estat tancada per la falla Sedaví i la Fallera Major Infantil de Torrent, Carla Pallardó. Un total de 15 comissions van desfilar ahir per a oferir a la patrona de la ciutat els rams carregats de sentiment i emoció que durant un any han estat esperant.\nEsta vesprada, tindrà lloc el segon torn de l’ofrena on 14 comissions seran les encarregades de portar-li les seues flors: Parc de Trénor, Cronista Vicent Beguer Esteve, Santa Llúcia, Camí Reial, Sant Amador Espartero, Xenillet, Carrer Benemèrita Guàrdia Civil, Pare Méndez, Sant Roc, Ramón y Cajal, Avinguda, Àngel de l’Alcàsser i Escultor Vicent Pallardó. L’últim ram rebut hui serà el de la Fallera Major de Torrent, Noelia Peinado, que anirà acompanyada de la seua comissió, la falla Nicolau Andreu i la seua cort d’honor. L’ofrena, on també han estat presents l’Alcalde de Torrent, Jesús Ros i el regidor de l’Àrea de Festes, Alfred Costa ha conclòs amb el cant de l’himne de la Coronació i el de la Comunitat Valenciana.\nArtículo anteriorMilers de fallers participen en la tradicional ofrena de flors de les Falles d’Alaquàs\nArtículo siguienteUn total de 16 detenidos por tráfico de drogas en una operación llevada a cabo en El Puig, Puçol, Massamagrell, La Pobla y Xirivella


edició: 2010 - 2011 - 2012\nÉs requisit indispensable estar donat d’alta de l’ IAE (Impost d’Activitats Econòmiques), corresponent al GRUP65. L’Expositor haurà d’acreditar-ho presentant un certificat d’hisenda on consti l’epígraf d’alta d’ IAE vigent.\nLa inscripció com a Expositor s’ha de fer emplenant el formulari de sol•licitud de participació o bé, en el cas de l’expositor participant en l’edició 2010, amb el full R! i enviar-ho a: contractacio@firagirona.com\nTermini d’inscripció: fins el 30 de novembre. Totes les sol•licituds posteriors queden sotmeses a les disponibilitats d’espai i en el cas d’expositors participants en l’edició 2010, perd el dret de mantenir la mateixa ubicació.


Justícia i Pau - Setmana de lluita per les refugiades: manifestació 19J\nAmb motiu del Dia Mundial de les Persones Refugiades el pròxim 20 de juny, s'ha organitzat una gran mobilització per reivindicar els drets de les persones refugiades i migrants així com per reivindicar les obligacions que tenen els Estats amb aquestes persones.\nAquesta manifestació sota el lema "Obriu les fronteres, volem acollir", que tindrà lloc el dia 19 de juny a Plaça Universitat (Barcelona) a les 18 h, és el punt central de la Setmana de lluita per les refugiades, del 13 al 20 de juny. Més de 40 col·lectius, partits polítics, sindicats, entitats i organitzacions, entre elles Justícia i Pau, ens hem unit per organitzar aquesta gran setmana amb activitats arreu del territori català.\nDavant l'anomenada "crisi dels refugiats" volem denunciar públicament la irresponsabilitat i l'hostilitat dels representants polítics de l'estat espanyol i de la resta dels estats europeus davant l'èxode de persones desplaçades que busquen un lloc segur.\nMés de 36.000 persones que, des de l'any 2000, han perdut la vida al Mediterrani\nEls signants del manifest exigim al futur govern espanyol:\nQue aculli els refugiats i refugiades i garanteixi el dret d'asil a totes les persones\nQue deixi de bloquejar les iniciatives d'acollida\nQue revisi la llei d'asil espanyola, que és absolutament restrictiva i injusta.\nLa revocació immediata del pacte immoral entre la UE i Turquia i de tots els acords d'externalització de fronteres.\n"L'immediat i fàcil accés a vies legals d'asil i vies segures per a totes les persones que han hagut de deixar enrere casa seva.\nEl respecte al dret d'asil i la fi de les polítiques que destrueixen la vida -sempre la vida del poble, mai dels poderosos- i l'aplicació immediata d'aquelles polítiques que la protegeixen!\nAquí trobareu tots els materials per poder fer difusió de la mobilització i, a més a més, podeu llegir el manifest complet. Totes aquelles entitats que es vulguin adherir a la Setmana de lluita per les refugiades han de fer-ho a través d'aquest formulari. Tothom que vulgui proposar activitats durant la setmana ho poden comunicar aquí.\nPerquè "Tota persona té dret a la vida, a la llibertat, a la seguretat i a la lliure circulació" el dia 19 de juny sumeu-vos i reivindiqueu amb nosaltres "Obriu les fronteres, volem acollir!"


Pla d'Energia i clima: tancament de nuclears i factura de la llum\nLes nuclears d'Ascó II i Vandellòs tancaran més enllà del 2030\nEl Pla d'Energia i Clima aprovat pel Govern preveu una reducció de la factura de la llum del 12% el 2030\nLa dependència energètica d'Espanya es reduiria del 74% al 59% al reduir-se les importacions de petroli\nMadrid - Divendres, 22/02/2019 | Actualitzada 15/05/2019 - 15:32\nDos dels tres reactors nuclears de Catalunya Ascó II i Vandellòs II seran, juntament amb la central de Trillo (Guadalajara), els últims a tancar a Espanya, prop de l’any 2035, uns anys més tard dels en funció de la seva vida útil. Així es dedueix de l’esborrany del Pla d’Energia i Clima (2020-2030) que aquest divendres ha aprovat el Consell de Ministres en el marc de l’anomenat 'paquet climàtic', els instruments legals que el Govern ha engegat per complir l’Acord de París contra el canvi climàtic.\nTot i que està en fase d’esborrany, el pla d’Energia i Clima és el document que més vigència pot tenir una vegada s’ha produït l’avanç electoral. L’esborrany ja s’ha enviat a Brussel·les, al no haver de ser debatut al Congrés. La Comissió Europea ha de donar el seu dictamen abans de final d’any perquè el Govern que surti elegit de les eleccions el ratifiqui amb les modificacions que cregui oportunes i, llavors sí, l’enviï al Parlament. La ministra per a la Transició Ecològica, Teresa Ribera, ha cridat a obrir un debat social i polític sobre aquest pla en la roda de premsa posterior al Consell de Ministres.\nEls altres dos documents aprovats són l’avantprojecte de llei de canvi climàtic, que no podrà ser tramitat al Congrés per la dissolució de les Corts, i l’Estratègia per a la Transició Justa.\nAPAGADA NUCLEAR. Quatre reactors tancaran entre el 2025 i el 2030\nEl pla d’Energia preveu mantenir intacte el parc nuclear actual fins i tot, com a mínim l’any 2025. En aquesta data, si el PSOE hagués mantingut el seu programa electoral (apagada nuclear quan les centrals arribessin als 40 anys d’antiguitat) haurien d’estar tancats Almaraz I, Almaraz II i Ascó I. Ara ho faran entre el 2025 i el 2030. En el mateix període deixarà d’operar Cofrentes. Les tres que quedaran a partir del 2030 (Ascó II, Vandellòs II i Trillo) tancaran a tot tardar el 2035.\nFonts de Transició Ecològica han confirmat que aquest calendari "forma part de l’acord tancat amb les elèctriques" propietàries del parc nuclear "a proposta" de l’Executiu. Respecte als anys concrets en què tancaria cada central, les mateixes fonts han advertit que són els propietaris els que han de sol·licitar el tancament l’any que elegeixin dins del marge temporal pactat, però han advertit que el Govern "seguirà l’ordre d’antiguitat per autoritzar-los". En el cas de Catalunya, l’última a deixar de funcionar seria Vandellòs II.\nADEU A LES TÈRMIQUES Les 15 centrals carbó deixen d’operar\nEl pla d’Energia fixa el full de ruta que ha de seguir cada tecnologia de generació elèctrica per aconseguir una reducció de les emissions 44 milions de tones en la pròxima dècada (de 63 a 19). Una retallada dràstica que serà a costa, sobretot, de les tèrmiques de carbó, no en va són les responsables del 59% dels gasos amb efecte d’hivernacle emesos pel sector elèctric. De les 14 actuals 9 estarà tancades el 2020 i la resta ho faran al llarg de la dècada.\nRENOVABLES. Un 71% d’energia verda\nLa revolució verda es basarà en un creixement exponencial de les energies renovables. L’eòlica duplicarà la seva presència (de 27 GW a 50 GW) i la fotovoltaica es multiplicarà per quatre (de 8,4 GW a 36,8 GW). La solar termoelèctrica, dins d’unes xifres relativament modestes, guanyarà pes (de 2,3 GW a 7,3 GW) per servir de reforç en les hores de més demanda quan s’ha post el sol. La termoelèctrica és més cara que les dues anteriors però permet emmagatzemar energia durant unes 11 hores. Per la mateixa raó es preveu un augment de l’energia de bombatge, que passarà de 4,3 a 4,8 GW. Les puntes de demanda més imprevistes seran cobertes per les centrals de cicle combinat, que es poden arrencar de manera instantània. Mantindran el mateix pes que en l’actualitat (27 GW). La seguretat de subministrament està assegurada perquè el total de la potència instal·lada passarà de 113 GW a 156 GW.\nELS PREUS. La tarifa de la llum baixarà un 12%\nEls canvis no seran a costa del consumidor. Al contrari, el cost de la fotovoltaica i l’eòlica s’acosten als 30 euros MW/h, mentre que el preu mitjà de venda en el marcatge a l’engròs actual se situa en els 60 MW/h. Aquesta diferència permetrà reduir la factura de la llum que paguen els ciutadans un 12% abans d’impostos. Com que la majoria d’aquests impostos es calculen proporcionalment, la baixada que notarà el consumidor serà similar.\nL’IMPACTE. La dependència energètica cau 15 punts\nEls avantatges econòmics del pla no s’esgoten en la baixada de la llum. Ja s’havien anunciat la creació d’ocupació (300.000 lloc de treball) i la inversió que mobilitzarà (200.000 euros, el 20% del sector públic). Al document també es calcula una notable reducció de la dependència energètica d’Espanya. Aquesta baixaria 15 punts. Del 74% al 59%, i se situaria per primera vegada per sota de la mitjana europea. La clau és l’estalvi en la compra de productes petrolífers causada per la substitució dels cotxes de combustió per vehicles elèctrics.\nCOTXE ELÈCTRIC. Mil milions en ajuts a la compra\nEl pla preveu que el 2030 circulin per Espanya 5 milions de vehicles elèctrics, el 15% del parc automobilístic en aquesta data. Per aconseguir-ho, el Govern destinarà mil milions d’euros en ajuts públics a l’adquisició d’aquest tipus de cotxes en el període (2021-2025). Després d’aquesta última data, s’estima que els ajuts no seran necessaris perquè el preu de venda dels elèctrics ja serà equivalent al dels de combustible.\nEL 2040. Es prohibeixen les gasolines sense dir-ho.\nLa polèmica prohibició dels cotxes de gasolina, dièsel i híbrids el 2040 que figurava en el primer esborrany de la llei de canvi climàtic es manté, però sense dir-ho explícitament. Després de les queixes dels fabricants: "S’adoptaran les mesures necessàries, d’acord amb la normativa europea, perquè els vehicles lleugers redueixin les seves emissions gradualment perquè no més tard del 2040 siguin cotxes d’emissions 0 g CO2/km". Segons la ministra Ribera, és el mateix redactat que figura en l’estratègia de descarbonització elaborat pel comissari d’Acció Climàtica, Arias Cañete.\nQuatre ferits en un accident múltiple a l'AP-7 a l'altura del Papiol\nTemes: Teresa Ribera Centrals nuclears Cotxes elèctrics La pujada de la llum


Ahir, la Devesa del Saler va ser afectada per un incedi, pareix ser que provocat, i aço ben mereix entrada en este blog. Una gran trompera que podia ser vista des de ben llunt. Es gran la tristor que un fet com este me produix, perque despres de que prou gent es desconsiderada en el mon vegetal, deixant per a on va fem, sense conciencia civica i ademes cegera prourbanita, tenim que soportar, ademes, gent que pegue foc a lo nostre, en intencions variades, des de fer mal simplement, a oscurs gran plans urbanistics ... en fi, que continuen una volta mes en agressions a la terra i a la gent nostra. I per supost a tot aço no tinguent prou, despres del passo, sense aire, ofegats pel fum, encara tenim que escoltar des de Canal 9, veus que continuament tartamudejen, reporters incapaços de parlar fluidament la seua llengua, ¿segur que es la seua?, corregint paraules i expresions mentre parlen, es desastroç, no he vist aço en ninguna atra cadena autonomica. El valencià normalitzat, es incomode per als valenciaparlants, i els efectes que produix son els mateixos al ensenyament d'atra llengua, en este cas, la catalana, i el process normal es pensar en valencià i traduïr al català ... fins que no pensem en català no parlarem català.Pareix ser que, segons els comentaris d'atres persones, la llengua no importa, que n'hi ha'n realmentat problemes. Eixes persones son principalment les que se venen per quatre centims d'euro, perque quant u no te conciencia de si mateix, que mes li dona lo que li envolta i per això, des d'aci, d'estes llinees dir clarament, que com a consequencia, de qui soc, m'importen tots el problemes que m'afecten, tant a nivell de finca, de poble, de provicia, de comunitat de estat, de mon, de huma ... com vulgueu dir-ho: Lluitaré per la llibertat que he heretat.


Ermita de Sant Josep (Bot) | ASSOCIACIÓ DE TURISME RURAL TERRA ALTA\nL'Ermita de Sant Josep és una església del municipi de Bot (Terra Alta) inclosa en l'Inventari del Patrimoni Arquitectònic de Catalunya. És al sud-est del poble, dalt d'un turó al peu del riu Canaletes, envoltada per les muntanyes de la Plana, l'Agulla i la Migdia.\nEstà consagrada a Sant Josep i és per això que el dissabte més proper al 19 de març s'hi celebra una romeria. Al matí, el poble de Bot surt en processó des de l'Església parroquial de Sant Blai (el patró de la població) i en arribar a l'ermita s'oficia una missa en honor a Sant Josep per agrair-li la pluja caiguda durant tot l'any. La celebració finalitza amb un dinar popular.\nRuta a l’Ermita de Sant Josep


Amigos de la Música torna amb la huitena Setmana del Piano - El nostre ciutat\nAmigos de la Música torna amb la huitena Setmana del Piano\nArriba marcada per les mesures de seguretat que imposa la pandèmia\n5 setembre 2020 15:28\nUna de les actuacions de la Setmana del Piano d’Amigos de la Música. | ARXIU\nL’Asociación d’Amigos de la Música d’Alcoi reprén la seua activitat després del parèntesi obligat a conseqüència de la pandèmia i ho fa amb la seua ja clàssica Setmana Gran del Piano, que degué celebrar-se abans de l’estiu, en la seua data habitual, però que enguany va haver de retardar-se per motius obvis. En aquesta ocasió, la Setmana del Piano arriba a la seua huitena edició.\nLa setmana començarà el dilluns 7 amb un concert de música barroca, amb ‘clavicémbalo’, flauta barroca i soprano, i algunes peces molt conegudes a càrrec de Francesc Estèvez, Xavier Terol, reconegut músic valencià, i la soprano també valenciana Cristina Sánchez Picazo.\nCom a novetat, s’ofereix un tribut al famós cantant hispà-francés Luis Mariano, en el 50 aniversari de la seua defunció, amb quatre de les seues cançons més famoses. Aquest homenatge s’emmarca en un recital líric, que comptarà amb sarsuela i cançons de musicals famosos, i un record molt especial a Freddy Mercury. Com a curiositat, en aquest concert per al dimecres 9, s’estrenarà una peça de principis del segle XX de l’il·lustre compositor alcoià José Jordá valor, titulada ‘Galop Alcoi-Gandia’.\nEn la present edició es comptarà amb dos pianistes alcoians: el dimecres dia 8, Marisa Blanes amb un programa que inclou obres de Beethoven, Albéniz i Carlos Palacio, entre altres; i el dijous 10 presentaran al jove talent alcoià Pol Requena, de tan sols 16 anys d’edat. Finalment i com a tancament de la Setmana, el divendres 11, dos intèrprets de gran prestigi nacional i internacional com són la violoncel·lista de Valladolid Georgina Sánchez i la violinista de Madrid Erica Ramallo Lucini, acompanyades pel pianista natural de Muro, Juan Gadea.\nEls concerts seran en el Saló Rotonda del Círculo Industrial, on és obligat l’ús de mascareta i higiene de mans. Els programes de mà es podran descarregar online allí mateix.\nalcoyamigos músicacírculo industrialsetmana piano\nEl Teatre Calderón obri les seues portes amb l’espectacle ‘Amelia’\nLes escoles musicals obrin el termini de matrícula


CONTES TRADICIONALS PER APRENDRE ANGLÈS - Sortir amb nens\nPer fer a casa » Llibres per a nens » A partir 6 anys » CONTES TRADICIONALS PER APRENDRE ANGLÈS\nL’anglès no és la llengua amb més parlants del món, com molta gent creu, però sí que és l’idioma que més utilitzem internacionalment, sobretot en àmbits laborals. Per això, és important que els nens i nenes l’aprenguin a poc a poc i des de ben petits, i una bona manera de fer-ho és introduint aquest idioma en el seu dia a dia i sense que semblin deures o estudis. En aquest cas, des de Sortir amb nens us recomanem una sèrie de contes tradicionals per aprendre anglès amb els més petits.\nEls tres porquets! Un conte que ens ensenya a no refiar-nos dels estranys i a fer les coses sense pressa però ben fetes. De ben segur que els nens i nenes n’han sentit a parlar d’aquest conte o fins i tot ja l’han llegit. Ara, el poden llegir en dos idiomes, un d’ells l’anglès, és clar!\nI vet aquí una nena que va anar-se’n volant amb un tornado i va acabar en un món màgic on un lleó, un espantaocells i un home de ferro l’ajuden a buscar el mag d’Oz per recuperar allò que els han robat. El Mag d’Oz és un conte ple d’aventures que ens ensenya a ser valents, intel·ligents i bones persones. I en anglès, encara millor!\nA través de pàgines plenes d’il·lustracions, els nens i nenes descobriran la història d’una princesa que rep la maledicció d’una malvada bruixa que la farà dormir durant 100 anys. O potser no! Només podrà salvar-se amb un petó d’amor.\nUna experiència totalment en anglès, per aquells nens i nenes que vulguin llegir només en aquest idioma i sense traducció. En aquest cas, acompanyem la rinxolets d’or a menjar i dormir en una casa on tot té 3 mides, per què serà? Qui hi viu?\nAquest conte, tot i no ser tan conegut al nostre país, és una increïble aventura per descobrir amb els nens i nenes! Es tracta del Jack, qui descobreix unes llavors màgiques que creixen i creixen i creixen… Amb uns bonics dibuixos i molt vocabulari nou en anglès.\nUs agraden els cabells llargs? Tan i tan llargs com per poder pujar a una torre? Ja sabeu de qui parlem, la Rapunzel! Una noia tancada en una torre ben alta i a qui no para de créixer-li el cabell.\nUn gat que viu un munt d’aventures perquè no és un gat gens normal, és el gat amb botes! Una història que atraparà als nens i nenes alhora que aprenen l’idioma original del conte.\nCaputxeta, caputxeta, on vas tu tan vermella? Ara, proveu en anglès! Si no en sabeu, ja aprendreu a explicar aquest conte en aquest idioma, perquè en aquestes pàgines el trobarem en dos idiomes per aprendre i comprendre la història.\nEn Pinotxo no és un nen normal, tot i que ell ho vol ser. És un nen de fusta que té un problema amb les mentides, i és que cada cop que en diu alguna li creix el nas! Per això haurà d’aprendre a no dir mai cap mentida alhora que troba la forma de ser un nen de carn i ossos.\nI pels nens i nenes que ja saben tots els contes tradicionals o volen anar més enllà, també hi ha llibres per a cada dia de l’any! Històries d’aventures, d’amor, poemes o cançons, totes elles en anglès, per trobar nous relats i aprendre més i més paraules.\n➡ Mira els millors contes tradicionals per explicar als nens i nenes AQUÍ\nLlibres per a nens, A partir 6 anys, Contes tradicionals per a nens, Per fer a casa\nllibres per a nens contes tradicionals per fer a casa contes i cançons llibres a partir de 6 anys


Casa / Vil·la d'obra nova de 4 dormitoris en venda a El Masnou, Barcelona\nFantàstiques cases d'obra nova amb jardí, piscina, 4 dormitoris, 6 banys i ascensor a pocs minuts a peu de centre del Masnou.\nFantàstica promoció de 3 cases d'obra nova en el nucli urbà del Masnou, a tan sols 5 minuts a peu de centre ia menys de 10 minuts a peu de l'estació de tren del Masnou.\nEs tracta d'una promoció d'obra nova amb 3 cases de 4 plantes amb ascensor, piscina, jardí, 4 dormitoris, 6 banys, sala polivalent, garatge, estudi i diverses terrasses. Les cases estan en la seva última fase, perfilant els últims detalls, i es podran lliurar amb tot luxe de detall en els propers mesos. La distribució interior és molt similar, amb lleugeres modificacions. Un dels habitatges ja s'ha venut, per la qual cosa queden 2 disponibles.\nA la planta soterrani trobem un espaiós garatge per a 3 cotxes, una sala polivalent de grans dimensions amb llum natural, bany complet, safareig i l'ascensor.\nLa planta principal es compon de rebedor, dormitori doble, bany complet, cuina office tancada, saló-menjador i sortida directa a jardí ia la piscina.\nLa primera planta alberga la zona de nit, amb 1 dormitori tipus suite, 2 dormitoris dobles i 1 bany complet.\nLa segona planta consta d'una sala polivalent ideal per a oficina o també per un cinquè dormitori doble, lavabo i gran terrassa amb vistes a la mar. Cal destacar que les 4 plantes estan connectades mitjançant un ascensor.\nFinalment, els habitatges ofereixen una zona enjardinada amb piscina salina i plaques solars.\nSens dubte, es tracta d'una gran oportunitat de mercat per a aquells que vulguin gaudir d'una casa còmoda, pràctica i molt ben ubicada.\nCuina office tancada\nTerrassa amb sortida a jardí\nSala polivalent oberta, ideal per a oficina\nAl nucli urbà del Masnou, a tan sols 5 minuts a peu de centre ia menys de 10 minuts a peu de l'estació de tren del Masnou.


Ana Barceló ha demanat col·laboració als ajuntaments davant les trobades de penyes per les festes, encara que s'hagen suspés\nLa consellera de Sanitat, Ana Barceló, ha assegurat este dijous que «clar» que el territori valencià està preparat per a afrontar una segona onada de la pandèmia de coronavirus, i ha assegurat que s’està fent «un treball immens, de tots», en eixa direcció.\nBarceló, que ha respost d’eixa manera en el ple de les Corts a una pregunta de Ciutadans, ha destacat que en este moment no hi ha metges ni infermeres en borsa de treball, que s’ha esgotat i estan treballant tots en la sanitat pública.\nA demés, ha assenyalat que s’han fet més de 10.000 contractes durant la pandèmia, 7.000 dels que es prorrogaran el pròxim 30 de novembre per sis mesos més, al que s’unirà l’acord del Consell d’este divendres perquè mèdics de primària que ho desitgen treballen per la vesprada.\nLa consellera ha destacat que l’equip de detecció del coronavirus compta amb 1.390 rastrejadors, als que pròximament se sumaran 150 més, i ha recordat que l’Exèrcit col·labora amb 150 rastrejadors en les províncies d’Alacant i València.\nHa defensat també la inversió en material i infraestructures que s’ha fet , i que ha permés tindre en Fira València un dipòsit per a atendre les necessitats del personal sanitari, una volta s’ha aprés «com es pot trencar un mercat» i com es poden tancar fronteres.\nBarceló ha aplaudit l’esforç de les empreses valencianes per a produir material sanitari, el que ha portat al territori valencià a no entrar en l’acord amb el Ministeri, perquè les signatures valencianes puguen participar en un concurs «obert i transparent» i compensar-los el treball fet.


El PSIB-PSOE demana que el Govern concreti les seves propostes i mesures per donar un nou impuls a Balears\nmaig 06 El PSIB-PSOE demana que el Govern concreti les seves propostes i mesures per donar un nou impuls a Balears\nFrancina Armengol: "Els socialistes hem presentat moltes iniciatives al llarg d'aquests dos anys i el PP sempre les ha votat en contra. Lamentablement, sembla que els que no tenen cap proposta, cap idea ni cap iniciativa són els que governen"\nEl PSIB-PSOE espera que el nou Govern presenti demà, en el Parlament, les seves idees i propostes per donar el nou impuls en la lluita contra l'atur i per la reactivació econòmica a les illes Balears. "Estam a l'expectativa d'aquest canvi radical del Govern de les Illes Balears, perquè hem passat tot el cap de setmana cercant en les entrevistes del president qualque nova idea, qualque proposta o qualque solució als problemes de la ciutadania, sense trobar-les", ha explicat en roda de premsa la portaveu parlamentària socialista, Francina Armengol. La socialista ha reconegut que, fins ara, no ha trobat res més que l'actitud ja coneguda de prepotència d'un president que no reconeix cap error i que anuncia un canvi de rumb sense cap mesura concreta.\n"Bauzá ha anunciat un pla d'ocupació. Esperam que ho concerti amb empresaris i sindicats, com li hem demanat tantes vegades. Ens trobam en una situació complicadísima que requereix mesures de xoc", ha explicat Armengol. Fa gairebé dos anys que els socialistes demanen al Govern un pla d'ocupació i mesures concretes més enllà de l'austeritat suïcida que afecta a les famílies i a les empreses de Balears. "Els socialistes hem presentat moltes iniciatives al llarg d'aquests dos anys. Mesures impositives justes i progressives, mesures de reactivació, mesures contra l'atur.. i el PP sempre les ha votat en contra. Lamentablement, sembla que els que no tenen cap proposta, cap idea ni cap iniciativa són els que governen", ha apuntat.\n"Fins ara, deien que l'austeritat permetria la recuperació econòmica. Ara sembla que no, que ja hem de menester altres mesures d'estímul", ha explicat el portaveu socialista en matèria econòmica, Marc Pons, que demà interpel·larà el nou conseller d'Economia sobre la situació a Balears, sobre com pensa el Govern millorar el finançament de les illes i en què ho pensen invertir. "Quines són les eines que pensa utilitzar el nou conseller per reactivar el creixement i no fer més retallades?", demanarà el diputat socialista.\nPons ha recordat que els socialistes han presentat moltes propostes per reactivar l'economia, demanant la flexibilització del dèficit, ajudes per a la internacionalització d'empreses, la finalització d'obres fetes amb inversions estatutàries o la retirada dels nous imposts. El PP sempre s'hi ha oposat, amb l'argument de que l'austeritat i les retallades són la única via possible, per arribar després a la recuperació. "El canvi radical del PP en aquests moments demostra el fracàs absolut de la seva política econòmica els darrers dos anys", ha apuntat.\nPons ha lamentat que "després de dos anys d'un diagnòstic erroni i una medicació equivocada, el malalt està molt pitjor". El socialista s'ha mostrat esperançat de que el canvi de govern "no sigui només un canvi de cares, sinó que realment hi hagi un replantejament econòmic". El socialista ha considerat poc encertat, no obstant, la divisió de les responsabilitats d'Hisenda i Economia en dos conselleries, que podria provocar "descoordinació i conflictes", tal com ja passa al Govern Rajoy.\nEls socialistes han explicat que Balears va rebre en 2012, 615 milions d'euros addicionals gràcies al nou model de finançament, que no haurien arribat amb el model antic del PP (segons resposta escrita del ministre Montoro). "Això suposa un 39,5% més que amb el model Aznar. Aquesta és la bona herència socialista que ha rebut Bauzá", ha apuntat Armengol. La socialista ha reivindicat aquesta feina feta pels socialistes i ha demanat al president que ho tingui en compte a l'hora de seguir millorant el sistema perquè "tot el que ell hauria d'haver negociat per a les Balears s'ha quedat en zero".\nAquesta mateixa setmana sabrem també què pensa fer el Govern amb els nous imposts. Precisament demà, en la Comissió d'Hisenda i Pressuposts, es dictamina aquesta llei. "El temps de presentar esmenes a aquests imposts ha acabat i el PP només n'ha presentat per endurir-los", ha explicat Armengol.\nEl PSIB-PSOE demanarà explicacions per la mort d'un ciutadà senegalès sense targeta\nLa diputada Conxa Obrador ha canviat la seva pregunta del plenari de demà per interrogar al conseller de Salut sobre la mort d'un ciutadà senegalès que patia tuberculosi, i que no tenia targeta sanitària, pel que podria haver rebut una atenció sanitària deficient a l'Hospital d'Inca. El PSIB-PSOE considera "molt greu" aquest fet, i lamenta que la mort d'una persona immigrant sense targeta sanitària fos previsible des que el Govern del PP va decidir la seva exclusió dels sistema sanitari públic.


Notícia introduïda el dia 27/10/2012 Tema: Parlament\nIxM demana el vot per la CUP-AE\nper reforçar l'esquerra de combat\nIndependents per Mollet (IxM) ha decidit demanar el vot per la Candidatura d’Unitat Popular- Alernativa d’Esquerres (CUP-AE) que es presentarà per primer cop a les eleccions al Parlament, que tindran lloc el proper 25 de novembre.\nLa formació molletana ha recordat que la CUP, va decidir recentment en un procés assembleari, al qual va ser convidada IxM, ser present en aquesta important cita electoral. Per formalitzar aquesta voluntat va lliurar tant sols fa uns dies, 27.000 signatures d’aval a la Junta Electoral, quadruplicant les exigides per l’administració en aquests comicis.\nMercè Solé, portaveu d’Independents per Mollet (IxM), ha remarcat les coincidències i la complicitat que hem anat trobant amb la CUP, “entre la nostra vocació d’impulsar els canvis socials i polítics des dels municipis i la nostra manera d’entendre la política d’esquerres que rebutja el professionalisme i es compromet amb les classes populars i l’alliberament nacional”.\nSolé, ha destacat la importància d’aquesta propera cita del 25 de novembre “perquè ens hi juguem molt com a poble en aquesta nova etapa i és moment de mullar-se i prendre partit per l’esquerra independentista” i ha assenyalat que per aquest motiu “l’assemblea d’IxM ha acceptat la proposta de la coalició CUP-AE perquè el president d’Independents per Mollet (IxM), Txus Carrasco formi part de la llista per Barcelona”.\nL’assemblea d’Independents per Mollet (IxM) ha fet per això, una crida als molletans a “donar suport el proper 25 de novembre a la CUP-AE, per fer possible que sigui present al Parlament i jugui un paper actiu com a esquerra de combat, contra el conformisme i les agressions que estem patim els treballadors i treballadores i per avançar sense renúncies cap a la independència i la justícia social”.


Com a casa, res!: de juny 2016\nNo us passa que quan teniu una cosa en ment fins que no ho feu no pareu? doncs això m'ha passat amb aquestes magdalenes... tot i la calor que feia ahir les vaig fer!! de fet són 15 minuts de forn... però si, després s'ha de ventilar... quina caloreta feia a la cuina...Després quan veus i tastes el resultat ho agraeixes!!\nEstan súper, súper bones!!\n125 g d'ous (dos de grans)\n210 g de farina de rebosteria\nExtracte de vainilla (jo vaig posar un rajolí d'anís)\n115 g de xocolata fonddant 70%\nEn el bol de la batedora (si teniu elèctrica millor) posem els ous i el sucre, batem fins a que dobli el volum, fins a tenir una crema escumosa i blanquinosa. Incorporem l'oli i la llet i batem fins a que s'integrin amb la barreja d'ous i sucre.\nAfegim la farina, ela llevat i el pessic de sal , tamisats i continuem batent fins a tenir una barreja homogènia i fina, batem durant 2 minuts més, tapem amb film i deixem reposar a la nevera durant 1 hora, podeu deixar-la fins i tot fins l'endemà.\nAbans d'omplir les càpsules de les magdalenes, preparem el farcit. En un bol posem la nata i la xocolata trossejada, escalfem al microones en tandes de 10 segons, per tal que no se'n cremi. Un cop calent remenem per a integrar-ho fins a tenir una barreja fina i brillant. (podeu desfer-ho al bany maria).\nPosem les càpsules de paper per a les magdalenes en motlles metàl·lics o els que tingueu, d'aquesta manera no es deformen i queden unes magdalenes amb muntanyeta, que es lo seu! Omplim dos quartes parts de les càpsules amb la massa (jo ho faig amb la cullera de fer boles de gelat, també podeu posar la massa en una mànega pastissera, o omplir amb un cullerot... però amb la de gelat agafes la mateixa quantitat per a cada magdalena...), bé, un cop tenim posada la primera part de massa, posem en el centre de cada una, una cullerada de ganache de xocolata, repartim la quarta part de massa de magdalena a cada una, tirem sucre per sobre, opcional.\nTindrem el forn preescalfat a 250º. Coem les magdalenes a una altura mitja del forn, a 210º, forn dalt i baix, durant 15 minuts (aneu mirant perquè dependrà una mica del forn).\nUn cop cuites les traiem del motlle metàl·lic i deixem que es refredin damunt d'una reixeta i guardem, si duren...perquè segur que volaran!\nEtiquetas: dolços, KitchenAid, REBOSTERIA\nA les 9:30 en punt ens vam trobar al Museu Thermalia de Caldes de Montbui.\nEns van rebre amb les mans obertes tant l'Ajuntament, el Museu, el Consell Comarcal, l'Oficina de Turisme, I per agafar forces per a la jornada, ens van preparar un bon esmorzar amb productes del poble.\nL'Oficina de Turisme ens va fer una visita guiada per la Vila, Termes Romanes, la Font del Lleó (que no pots marxar del poble sense haver passat el dit per l'aigua, que surt a 74º !), la farmàcia Codina, Can Rius, abans balneari, el safareig termal La Portalera (aquí l'aigua surt a 45º) (encara en funcionament i amb horari per a roba blanca i de color)\nAntiga Farmàcia Codina, des del 1810. Pastiller antic i primeres eines que van emprar per a fer el primer iogurt termal!\nPastes Sanmartí, fideuers des del 1700, 9 generacions!\nSafareig termal La Portalera, en plena activitat, amb horari per a roba blanca i de color... curiós! i gran mur per a estendre...\nEmbotits Pedragosa, aquest any compleixen els 100 fent productes de qualitat!! La llonganissa 100% de carn de gall d'indi, boníssima!!\nPastisseria Muntada, on el Joan ens havia preparat unes boníssimes mousses, una de coco amb pinya infusionada amb anís estrellat i una altra de xocolata i avellanes, no sabria quina quedar-me... bé... si, amb la de xoco!\nCeller La Vallesana, amb els seus licors estrella, l'anís de taronja i Licor de Flors del Remei, licors elaborats des del 1918! Aixó si... fortets!\nForn l'Espiga d'Or, on l'Esther i la Meritxell ens van engrescar amb tot el que fan al seu obrador! ah! i jo que no passo per cap poble sense provar la seva coca, aquí la fan boníssima...\nEls platillos del Mirko Carturan, cuiner piamonts, adoptat pels calderins... que saben el què fan...\nTot estava deliciós! A més a més ens va sorprendre amb la preparació en directe d'un plat típic de la seva terra, uns macarrons amb anxoves i préssec fresc, boníssims! A banda del luxe d'estrenar l'espai d'aquesta cuina!!\nDoncs ja sabeu, ben a prop tenim Caldes de Montbui que val la pena conèixer! Ah! i gaudir d'un bon bany termal als Banys Termals El Safareig, aquí !\nEtiquetas: CELEBRACIONS, Tallers\nAquest dissabte vaig anar a la trobada bloguera, organitzada pels amics Anna i Jordi del blog Retalls de cuina, " #gastroThermalia", a Caldes de Montbui. Vam passar un dia fantàstic, n'he de fer un petit resum per a ensenyar-vos tot el que vam visitar, aprendre i menjar... que déu ni do del que hi vam posar...Com us dic vam passar un gran dia en molt bona companyia. Des d'aquí, moltes gràcies als organitzadors Anna i Jordi, al Museu Thermalia, en especial a la Judith, que és un encant! i a l'Ajuntament, i a la resta de col·laboradors que hi han participat!\nEm feia molta il·lusió preparar alguna coseta per a tots els bloguers, però el temps se'm tirava a sobre... havia de ser cosa ràpida però bona! i se'm va acudir aquesta llaminadura... que va anar molt bé per acompanyar el cafetó de després del dinar, que us avanço va ser al restaurant de Mirko Carturan, molt, molt recomanable! Van, vam estar tots molt contents i agraïts!\nUna bossa de núvols\nXocolata 70% (la que agradi...)\nPunxem un núvol a cada pal de brotxeta. Tallem a trossets la xocolata i la desfem al bany maria, jo en reservo una mica per afegir-la un cop la del foc s'ha desfet, d'aquesta manera baixo la temperatura de la xocolata, i l'acabo de temperar fins a que estigui a uns 37º. Si no teniu termòmetre tampoc cal mirar tant prim amb aquesta preparació, quan la noteu a la temperatura del cos ja podreu anar banyant els núvols, i els anem deixant damunt de paper sulfuritzat, deixem que es refredi i torni a tenir una textura forta. Reservarem a la nevera, sobretot ara que ja fa calor!\nEl dinar d'avui serà aquest pastís de rigatonis amb tonyina, que ja feia temps que em voltava pel cap... Sovint faig macarrons amb la mateixa salsa i ens agrada molt, per això confio en que aquest pastís els superarà perquè és ben complert... beixamel i gratinat...un pecat! La pasta amb peix m'agrada molt, queda molt gustosa i és paeix millor, no es fa tant pesada com quan la combines amb carn.\nQueda un pastís força original!\n3/4 de k de salsa de tomàquet\n300g de tonyina de llauna natural (pes aprox.)\n4-6 filets d'anxova\nOrenga, sal, pebre\nFormatge ratllat (emmental, 4 formatges...)\nBullim la pasta en aigua abundant amb sal. Seguiu les indicacions de cocció del fabricant. Escorrem, reservant una mica de l'aigua de bullir i reservem.\nPiquem la ceba i la sofregim en una mica d'oli, afegim el tomàquet (en el meu cas ja era fregit, triturat de la marca Hida, molt bo), si el poseu natural trigareu una mica més però serà encara més bo, un cop tenim el sofregit de tomàquet i ceba fet només caldrà afegir la tonyina i les anxoves, l'orenga, el pebre i rectificar de sal (compte que l'anxova ja és salada). Afegir una mica de l'aigua de bullir, remenar i reservem\nEn un motlle desmotllable anem col·locant drets els rigatonis, per sobre repartim la salsa, anirà entrant pels forat de la pasta, donem un copets al motlle per a que vagi entrant més. Fem una beixamel no massa espessa i cobrim, acabarem repartim per sobre amb el formatge, jo vaig fer-ho amb barreja de 4 formatges. Només serà qüestió de gratinar-ho i a taula!!\nFont: la idea del pastís volta per internet, cadascú l'adapta al seu gust...


Xuclà es compromet a guanyar i a millorar els resultats a les comarques gironines – elgarrotxi.cat\nUna quarentena de militants històrics, fundadors i joves militants de Convergència participen en una trobada que s’ha celebrat aquest matí a Girona\nEl cap de llista de CDC al Congrés per Girona, Jordi Xuclà, s’ha compromès aquest matí a guanyar i a millorar els resultats a les comarques gironines el proper 26 de juny. Xuclà ha fet aquestes declaracions durant una trobada entre fundadors, militants històrics i joves militants del partit que ha tingut lloc a Girona i on han participat més de quaranta persones.\nXuclà ha assegurat que Convergència és “el partit més fort, unit i arrelat a les comarques gironines”. Per això s’ha mostrat confiat en què Convergència obtindrà un bon resultat a les eleccions.\nDurant aquesta trobada, els militants han tingut l’oportunitat d’intercanviar opinions i debatre sobre l’actualitat política amb la mirada posada en la cita a les urnes del 26 de juny. L’encontre també ha servit perquè Xuclà contestés a totes les preguntes que li han plantejat els assistents als quals ha recordat que CDC vol anar a Madrid a “defensar els temes concrets que afecten el dia a dia dels catalans i catalanes i que encara, malauradament, es decideixen a la política espanyola”.\nLa trobada ha reunit a fundadors i militants històrics del partit, amb més de 40 anys de compromís amb CDC, amb joves militants. En aquesta trobada, el fundador històric del partit i exconseller, Joan Vidal Gayolà, ha recordat els inicis de Convergència. “Vam començar l’any 1974 fundant un partit que no existia i, amb gran il·lusió, vam arribar a conquerir un projecte important que era restaurar la Generalitat i aconseguir la normalització del país”. Vidal, a més, ha valorat de forma molt positiva la presència de militants joves en la trobada. “Estic carregat d’il·lusió veient joves que continuen el projecte cap a la llibertat de Catalunya”, ha assegurat.\nPer la seva banda, Sergi Miquel, número dos de CDC al Congrés per Girona, ha apel·lat als joves a participar en la política. “La política te la fas o te la fan. Per això, apel·lo a la implicació del col·lectiu jove per aconseguir fer un país millor del que tenim ara”, ha dit.\nAlerta per fortes pluges aquesta tarda a la Garrotxa i el Ripollès


Publicado por Giuseppe en 7:43 1 comentario:\nMentre que tot l'estat està fart de cartells electorals, espais propagandístics a la tele, debats televisius, famosos mullant-se cap a un costat o un altre, enquestes a dojo,....i tots ens preparem per anar a les urnes diumenge, trobem una gran quantitat de petits municipis en els que els seus habitants no exerciran el dret de vot.\nEl motiu de no acudir a les urnes no és altre que la manca de candidats per a l'alcaldía de petits municipis. Personalment, trobo lamentable que els principals partits s'estiguin barallant per assolir les alcaldíes i els governs de les principals ciutats i regions de l'estat, mentre que molts pobles rurals es deixen a la mà de Déu. És ja prou conegut aquest èxode del camp a la ciutat, però crec que no podem oblidar-nos definitivament del camp ja que, si d'alguna manera, el camp necessita de la ciutat, aquesta també del camp. Tot i que en el fons, si ens parem a pensar fredament, els habitants d'aquests pobles no es poden arribar a imaginar els maldecaps que s'estalvien...\nEn el següent document, tenim exemples d'aquests municipis per als quals, el 27 de maig, serà un diumenge més:\nPublicado por Giuseppe en 8:29 No hay comentarios:\nL’arquebisbe i rector de la universitat catòlica de València ha comentat, que només obrirà la facultat de Medicina si guanya el PP les eleccions valencianes. Primer va ser Eclestone i ara l’arquebisbe, el partit de Camps està duent a terme una campanya basada en pressions sobre l’electorat. Sinó ens voteu, no tindreu..no tindreu...no tindreu...\nCrec que haurien d'oblidar-se d’anar fent “amiguets” que els ajudin a menjar el cap als votants, tot i que alguns ho han estat tota la vida, i fer una campanya basada en mostrar el seu programa a la ciutadania i on es tractin temes propers i necessaris per a la societat valenciana. La Fórmula 1 i la facultat de Medicina poden aportar diners i ensenyança però actualment, la Comunitat Valenciana té problemes molt més greus que no han de quedar soterrats sota promeses banals.\nPublicado por Giuseppe en 23:38 No hay comentarios:\nDes de sempre, l’arribada de les eleccions ha fet que els candidats desenvolupin uns discursos carregats de promeses i projectes ambiciosos. Normalment, relacionades amb futures accions que afavoreixin a la ciutadania. Però, sorprenentment, per a les properes, el PP de València s’ha desmarcat amb accions pròpies més d’eleccions en un equip de futbol que d’unes eleccions autonòmiques.\nEls equips de futbol basen les seves campanyes en fitxatges mediàtics. El PP de València ha adoptat aquesta forma d’actuar i ha pactat amb el president de la Fórmula 1, Bernie Eclestone, que si el candidat Camps és elegit, hi haurà un gran premi a la ciutat de València que passarà a dir-se, Gran Premi d’Europa. Res de promeses socials, ni econòmiques sinó promeses mediàtiques.\nNo se si això li servirà al PP per guanyar vots o no però intentar comprar al votant amb fitxatges que amaguen la veritable realitat del club o la comunitat o trobo molt poc ètic.\nPublicado por Giuseppe en 23:34 No hay comentarios:\nPer aquestes eleccions, s’ha posat de moda que els partits utilitzin personatges mediàtics amb interessos polítics. Avui, 14 de maig, el País publica alguns exemples d’aquest fet en la seva edició digital.\nEl primer exemple que publiquen, és el del ex-futbolista, Gica Craioveanu, que es presenta com a número 2 de la llista del PP a Getafe. L’elecció del romanès, no ha estat a l’atzar sinó que ha estat ben meditada. Quina casualitat que sigui escollit per aquestes eleccions, que són les primeres en que poden votar els romanesos. Maria de la Pau Janer o Rosa León són altres exemples.\nAquests personatges seran molt bons en les seves professions, però tinc seriosos dubtes sobre l’eficàcia d’aquests en càrrecs amb tanta responsabilitat com és el de polític, i és que a l’actualitat, hi ha dues professions a les que sempre podrem acudir en cas de penúries, una és la de cantant i l’altre la de polític.\nAquí us adjunto alguns dels exemples que constaten el que hem tractat en aquesta entrada:\nPublicado por Giuseppe en 4:59 No hay comentarios:\nEl piso más pequeño y más caro está en Barcelona, mide 11 m2 y vale 82.000 euros\nMadrid. (EFECOM).- El piso más pequeño y más caro anunciado en Internet mide 11 metros cuadrados, cuesta 82.000 euros y está ubicado en el barrio barcelonés del Raval, según datos del portal inmobiliario Fotocasa.es. En esta misma página se anuncia otro "minipiso" de 16 metros cuadrados, que se vende por 120.250 euros y se encuentra en la zona del Poble Sec (Barcelona). También en Madrid se pueden encontrar ofertas de este tipo, como la de una vivienda situada en el barrio de Lavapiés, de 15 metros cuadrados y con un precio de 57.000 euros.\nAquesta notícia ha estat destacada en tots els mitjans de comunicació durant la nit del dilluns 7 de maig i avui, 8 de maig.\nEl tema immobiliari i el creixement dels preus dels pisos, ( tot i que s'està dient que s'estan estabilitzant), ha estat i estan sent en aquests últims anys, una de les preocupacions principals de la població espanyola. Per aquesta proximitat de la població, els mitjans de comunicació s'han fet ressó de tot allò relacionat. Un exemple clar és aquesta notícia recent a la que li dedico el següent article.\nDilluns passat, em va trucar el meu fill per informar-me d’una gran notícia. Després d’haver mirat i remirat bona part dels pisos en venda de Barcelona, després d’haver tingut el seu primer contacte amb un diari tot llegint la secció de classificats d’aquest, i després de que un servidor hagués d’aguantar moltes rabietes del personatge en qüestió, per fi, havia trobat pis.\nLa notícia prometia. Si per a ell significava treure’s un pes de sobre, jo em sentia com si pogués volar. Per fi el meu fill volava del meu costat i jo podria gaudir d’una independència somiada. Però a l’arribar al que, el meu estimat fill considerava pis, em vaig portar una gran sorpresa. Com deia algú, qui no es conforma, és perquè no vol.\nEl pis tenia 11 metres quadrats i costava 13 quilos. No entenc com els joves d’avui dia, poden deixar-se enredar per aquests ocellots immobiliaris capaços de considerar arbre un bonsai.\nEl món va al revés, des de les primeres civilitzacions, els humans hem buscat les regions que ens proporcionessin unes majors condicions de vida per assentar-nos de manera gratuïta, en canvi, a l’actualitat, paguem una milionada i truquem al pare per donar-li una Bona Nova quan trobem un pis més petit que la plaça del pàrquing.\nMai es sap, potser això arribarà a ser positiu. Si algun dia ens acabem carregant la nostre meravellosa Terra, potser seran ells, els propietaris que viuen en aquests “pisos”, els que millor s’adaptaran a les noves condicions de vida en que ens puguem trobar. Potser encara haurem de donar les gracies a aquests empresaris, per adaptar-nos els fills a condicions de vida més adverses ja que, com deia Darwin, només sobreviuran aquells que sàpiguen adaptar-se millor a les condicions de vida que es puguin anar trobant.\nDe cara a evitar traumes, futurs pares, vostès que encara esteu a temps, comenceu a adaptar al vostre fill des de ben petit ja que, això és com aprendre anglès, com més preparats pugin des de petits, més problemes s’estalviaran de grans i menys traumes tindran a l’hora de buscar pis.\nSiguem positius. L’amor és més intens quan es produeix dintre d’una capsa de sabates. L’amor és més plaent quan es produeix un contacte físic entre les dues parts. Donem gràcies al sistema per ajudar-nos a gaudir de l’amor d’una manera més intensa.\nPublicado por Giuseppe en 11:52 2 comentarios:\nLa televisió, factor clau en els processos electorals!!!\nLa influència dels mitjans de comunicació sobre la població, ha fet que aquests, hagin estat des de sempre, un instrument clau per la política i, sobretot, en els processos electorals.\nUna mostra d'això, l'hem pogut veure en les recents eleccions presidencials franceses. El debat electoral televisiu entre els dos principals candidats pocs dies abans de que l'electorat voti, és una tradició i un dels elements claus dintre de les campanyes electorals dels candidats.\nA França, el debat sempre es porta a terme cinc dies abans del dia electoral i és un cara a cara entre els dos candidats que han superat la primera volta i es disputen la segona.\nAquesta vegada, eren el conservador Nicolas Sarkozy i la socialista Segolene Royal els que el van protagonitzar.\nEl debat va tenir moments de tensió entre els candidats i en ell, es va parlar dels eixos principals de la campanya. El debat televisiu que va ser en obert, va ser, una vegada més, tot un èxit ja que va ser seguit per 25 milions de persones, és a dir, per més d'un terç de la població francesa. 1 de cada 3 francesos estava veient el debat el dia 2 de maig, un fet només equiparable a la final del mundial de futbol d'Alemanya 2006 que va enfrontar a la mateixa França amb Itàlia.\nAquest fet fa que aquests debats, siguin l'instrument més adient que els candidats tenen per vendre les seves idees ja que mouen masses. Tot i això, cal dir que en aquest cas, el debat no va fer canviar la intenció de vot de la gent. Les eleccions del 6 de maig, han fet complir els pronòstics anteriors al cara a cara.\nEn altres estats com l'espanyol, els debats televisius entre candidats no són habituals, tot i que si que s'han produït en alguna ocasió. ( ex: campanya electoral autonòmica a Catalunya). Tot i això, en ells, els mitjans de comunicació també són un element clau i utilitzat pels polítics. Els exemples més recents, els dos programes especials emesos per televisió en els que el president del govern, J.R. Zapatero i el cap de l'oposició, Mariano Rajoy, contestaven preguntes dels ciutadans.\nPer tant, cal dir que, si en bona part els mitjans de comunicació s'alimenten del món polític, els polítics per la seva banda, tindrien molts problemes si no disposessin dels mitjans per expressar-se. No deixa de ser, un cercle viciós...\nPublicado por Giuseppe en 7:20 No hay comentarios:


El Vilatorrada paga quinze minuts dolents (68-69) - Regió7 :: El Diari de la Catalunya Central\nEl Vilatorrada paga quinze minuts dolents (68-69)\nEl Vilatorrada paga quinze minuts dolents (68-69) Regió7\nEl Club Bàsquet Vilatorrada va encaixar una nova derrota a la seva pista, aquest cop davant el Sant Boi, que es va imposar per tan sols un punt de diferència en un matx que no es va decidir fins al tram final.\nEls jugadors bagencs van estar poc intensos defensivament durant els primers quinze minuts del duel i els visitants ho van aprofitar per fer-se amb el control del marcador (12-17 al final del primer quart). En el segon, els santboians van ampliar la renda fins als catorze punts, però els de Sant Joan de Vilatorrada van aconseguir reduir-la a només deu a la mitja part de l'enfrontament (27-37).\nEn tornar dels vestidors, els locals van sortir amb molta més intensitat, duresa i efectivitat. Això els va permetre disminuir la diferència al final del tercer quart (44-48). En els darrers deu minuts la tònica va ser més o menys la mateixa i el Vilatorrada va aconseguir forçar un frec a frec final. I és que, tot i que en els darrers segons els visitants guanyessin per quatre punts, aquests van cometre una falta de tir. Els bagencs van anotar el primer tir lliure i van fallar el segon, però van capturar el rebot ofensiu i els locals van empatar en una acció en què Belmonte va estar a punt de treure un 2+1.


Carmen Lomana ataca Matamoros pel deute que té amb ella: "Impresentable" Carmen Lomana ataca Matamoros pel deute que té amb ella: “Impresentable” – El Món\nRedacció 29/06/2020 11:12 am\nKiko Matamoros ha hagut de fer front a una acusació de Carmen Lomana durant l’últim programa de ‘Viva la vida’. El col·laborador veia en directe que la socialité el criticava per Twitter i denunciava que li deu molts diners: “Escolto l’impresentable de Kiko Matamoros carregant contra algú pel seu comportament poc ètic. Amb quina autoritat moral quan ell em deu 50.000 €? No vol pagar. És vergonyós que es permeti parlar”.\nAixí de contundent es mostrava Lomana, el que forçava Matamoros a donar la cara públicament en directe. Cal recordar que estan enfrontats des que ella el demandés per injuriar-la el 2011, un judici que va guanyar ella. Com ha justificat aquest deute ara?\n“Faré el mateix que vas fer tu. Em van condemnar a pagar-te 30.000 € per dir-te “de pares porcs, fills marranos”. Ara a tu per dir-me impresentable no sé si em donaran 3.000 €, però et demandaré. Estàs enfadada perquè he dit que han sortit a la llum unes fotos teves. Però sí, és veritat que et dec diners. Però no 50.000 €, sinó 30.000 €. A mi m’és igual que siguin 30 o 50 perquè sé que te’ls he de pagar, i ho faré. El que no sé quan”.\nKiko Matamoros respon l’atac de Carmen Lomana / Telecinco\nEl problema és que Kiko té un deute amb Hisenda que és prioritari: “La llei és clara. Tu vas portar el tema al Tribunal Suprem i aquest va coincidir que he de pagar abans l’embargament d’Hisenda. Això és un estat de dret i aquestes són les lleis, tu has d’estar a la cua. Primer cobra l’administració i després els altres. El primer que reconeix el deute amb tu sóc jo. Tingues clar que serà la següent en cobrar. No tinguis pressa, que no crec que moris abans que jo pagui a l’agència tributària. Devia 1.200.000 € i només em queden 700.000 €. Estic pagant”.


EL LLENGUATGE DE L’ART A LES AULES - AE09 - ACVIC Centre d'Arts Contemporànies\n12h. 6 sessions de 2 hores.\nDimecres de 18.00 a 20.00 h.: per a mestres d’Educació Infantil i Cicle Inicial\nDijous de 18.00 a 20.00 h.: Per a mestres de Cicle Mitjà i Superior d’Educació Primària i professorat d’Educació Secundària.\nDimecres 23 i 30 d’octubre i 6, 13, 20 i 27 de novembre.\nO Dijous 24 i 31 d’octubre i 7, 14, 21 i 28 de novembre.\nEl taller s’impartirà a ACVic Centre d’Arts Contemporànies (C. Sant Francesc, 1 Vic)\nTaller gratuït per a professorat vinculat a la 9a edició d’Art i Escola (curs 2019-20)\n> Inscripcions al curs adreçat als docents d'Educació Infantil i Cicle Inicial d'Educació Primària: Des de l'aplicatiu del Departament d'Educació\n> Inscripcions al curs adreçat als docents de Cicle Superior d'Educació Primària i Educació Secundària: Des de l'aplicatiu del Departament d'Educació\nEl taller té l’objectiu principal de donar eines i suport als professors i professores d’Art i Escola. Entenem que l’art és un llenguatge i que cal aprendre a llegir-lo i parlar-lo, tot és qüestió de pràctica i curiositat. La nostra voluntat és la de mostrar una visió de l’art propera, que ens enriqueix i ens aporta coneixements.\nEn cada sessió veurem referents artístics i compartirem experiències. Es convidarà als professors i professores a començar a plantejar el treball d’aquest curs per poder debatre col·lectivament les primeres idees i aprendre els uns de les altres.\nEls continguts del taller s’organitzen en tres blocs precedits per una sessió introductòria:\nIntroducció: El llenguatge artístic contemporani: de què estem parlant?\n(1 sessió conduïda per Anna Dot)\n- Context: pràctiques artístiques contemporànies. Què són i per què les podem aplicar a l’escola? L’art com una forma de coneixement.\n- Característiques del treball en l’art: predisposició al canvi i la incertesa, incorporació de l’accident, qüestionar l’impossible.\n- Visionat de referents: artistes en contextos educatius (Pilvi Takala, Allan Kaprow, Palle Nielsen...)\n1. Com es desenvolupa un projecte artístic\n(2 sessions conduïdes per Alícia Casadesús)\n- Les diferents parts del projecte artístic.\n- Recursos per desvetllar el potencial creatiu dels alumnes.\n- L’art com una eina transversal: didàctiques.\n2. Eines, materials i experiències\n(2 sessions conduïdes per Maria Montserrat)\n- Eines, materials i experiències per treballar mitjançant les pràctiques artístiques contemporànies.\n- Quin material fem servir per fer què?\n- Podem utilitzar d'altres materials a més dels escolars? Tenim accés a altres materials? Podem utilitzar d’altres materials a més dels escolars?\n3. Com traslladar a l’exposició allò que ha passat a l’escola\n(1 sessió conduïda per Alícia Casadesús)\n- La importància de comunicar l’experiència artística.\n- Eines per comunicar allò que hem fet i viscut, tant si té un resultat material, com si s’ha tractat d’una experiència.\nEquip de l’Escola d’Arts Plàstiques de Torelló. Per a l’equip de l’Escola d’Arts Plàstiques de Torelló, el valor pedagògic de la plàstica va molt més enllà de les estones que es dediquen a realitzar treballs manuals com acolorir dibuixos o retallar plantilles. Els exercicis conduits que requereixen uns passos marcats pel mestre utilitzant determinades tècniques representen només una petita part del que engloba la plàstica. Entendre-la com a simples “manualitats” és reduir les possibilitats educatives d’aquesta àrea.\nL’art en general i l’educació plàstica en concret són eines que ens apropen a nous coneixements, ens permeten desplegar els nostres sentits, i enriqueixen la nostra capacitat d’expressar-nos i amplien la nostra manera d’interpretar el món. L’art ens permet comunicar-nos perquè es tracta d’un llenguatge tan important com les llengües que es treballen a l’escola: és una forma d’expressió que, com a tal, té una gramàtica visual formada pel seu propi alfabet (la línia, el punt, el color, la textura, la forma...). L’objectiu de la classe de plàstica és la d’articular aquests elements i construir frases que permetin als infants expressar-se.


Millora després de ser apunyalat el diputat brasiler\nLidera els sondejos electorals\nEl diputat brasiler candidat a les pròximes eleccions d’octubre, Jair Bolsonaro, líder als sondejos, que dijous va ser apunyalat durant un míting electoral, va ser traslladat ahir des de l’hospital de Juiz de Fora on va ser operat a un centre mèdic de referència a São Paulo.\nEl candidat i capità a la reserva de l’Exèrcit brasiler va ser transferit en un avió particular a São Paulo, on va ser ingressat a l’hospital Albert Einstein, un dels més prestigiosos d’Amèrica Llatina. El canvi d’hospital va ser determinat pels familiars malgrat que els metges que atenien el candidat van alertar que el pacient no estava en condicions per efectuar el seu trasllat.\nEl diputat va ser apunyalat quan era carregat a collibè enmig d’una multitud en un cèntric carrer de Juiz de Fora, la segona ciutat més gran de l’estat de Minas Gerais (sud-est), la qual cosa va provocar commoció al país i va portar els altres candidats a cancel·lar les seues agendes provisionalment.\nL’autor de l’apunyalament, un home de 40 anys, va ser detingut al mateix lloc dels fets. La Policia considera que l’atac va ser premeditat i està provant de determinar si va actuar en solitari.


Un institut d'Elx inicia el curs amb policies vigilant l'accés després de paralitzar-se les obres de la façana - Diari La Veu\nEscriba el número 978827\n8 setembre 2019 19:27h\nL'empresa adjudicatària de les obres va entrar en concurs de creditors. /EUROPA PRESS\nVALÈNCIA. Agents de la Policia Local d'Elx hauran de vigilar les entrades i eixides dels alumnes de l'Institut de Torrellano perquè puguen iniciar les classes amb seguretat, ja que les obres per a arreglar la façana del centre es van paralitzar quan l'empresa adjudicatària va entrar en concurs de creditors.\nEls efectius vigilaran els accessos de l'institut i incrementaran els controls al voltant de les instal·lacions fora de l'horari habitual per decisió de l'alcalde, Carlos González. El primer edil afirma que, d'aquesta forma,"atén totes les peticions realitzades pel director del centre educatiu", ha explicat el consistori en un comunicat.\nEl director de l'institut, en un escrit dirigit a l'alcalde, va traslladar la necessitat de "la presència de la Policia Local tant a l'hora d'entrada com a la d'eixida, a més dels voltants del centre, en la mesura que siga possible, per la vulnerabilitat que presenta la situació actual".\nEl concurs de creditors de l'empresa adjudicatària de les obres de remodelació de l'edifici ha portat al fet que aquestes es paralitzen. Aquesta situació, alhora, ha obligat a reforçar la tanca de seguretat i a instal·lar túnels de protecció en entrades i eixides del centre per a garantir la seguretat de l'alumnat i del personal que treballa en l'institut.\nL'alcalde i la regidora d'Educació, María José Martínez, es van reunir al centre educatiu amb tècnics, professors, pares d'alumnes i responsables de la Conselleria tot just conéixer-se el problema generat pel concurs de creditors. L'alcalde, a més de garanties de seguretat, ha exigit a la Conselleria d'Educació que realitze "amb la màxima urgència els tràmits administratius necessaris per a tornar a adjudicar les obres amb la finalitat d'acabar definitivament amb aquest greu problema".\nEscriba el número 439573


Actualitat Girona - 07/05/2019 - 17:25\nDe l'11 al 19 de maig es podran visitar 171 projectes florals en 137 espais de la ciutat, entre els quals es podran veure per primer cop indrets com el fossat de l'absis de la Catedral o el pont del Dimoni\nPresentació de Temps de Flors\nImagen 1 de 1 - Presentació de Temps de Flors\nL'alcaldessa de Girona, Marta Madrenas, i la regidora de Promoció Econòmica, Desenvolupament Local, Turisme i Ocupació de l'Ajuntament de Girona, Glòria Plana Yanes, han presentat aquest matí les principals novetats de la 64a edició de Girona, Temps de Flors. L'esdeveniment començarà aquest dissabte, dia 11 de maig, i s'allargarà fins al diumenge 19 de maig.\nDurant nou dies, es podran visitar 171 projectes florals repartits per 137 espais de la ciutat, entre els quals es podran veure per primer cop indrets com el fossat de l'absis de la Catedral o el pont del Dimoni. L'horari per visitar-los seguirà sent de les 10 a les 22 h cada dia, excepte els dos dissabtes i el dimecres, que es podran visitar fins a les 24 h en l'anomenada Open Night.\nUna de les novetats més destacades d'aquesta edició serà la incorporació de dos recorreguts pensats perquè puguin ser accessibles i practicables per a persones amb mobilitat reduïda. Els dos itineraris s'han integrat al plànol de Temps de Flors. Un dels circuits està pensat per fer-lo en vehicles motoritzats adaptats per a persones amb mobilitat reduïda i l'altre vol facilitar l'accés a les persones amb cadira de rodes.\nA més de marcar els dos itineraris, el plànol incorpora per primer cop una icona per indicar quines exposicions florals en patis, monuments, jardins o zones urbanes són practicables per a persones amb mobilitat reduïda. També inclou una icona en forma de lluna minvant en aquells espais tancats que formen part de l'Open Night.\n"Un any més, Temps de Flors ens permetrà donar visibilitat al nostre patrimoni arquitectònic i posar en valor la força de la gent, que és qui realment ha fet possible que l'esdeveniment hagi evolucionat, s'hagi fet gran, tingui un ressò internacional i sigui més valorat al llarg dels anys" ha destacat l'alcaldessa de Girona, Marta Madrenas, que també ha afegit que "la mostra floral explica com la creativitat i la complicitat dels agents implicats són en l'essència de tot el que fem a la ciutat". Per la seva banda, la regidora Glòria Plana Yanes ha ressaltat també "el paper dels voluntaris i voluntàries i de les associacions que aconsegueixen que, de nou, Girona estigui coberta de flors".\nSeguint amb la línia engegada l'any passat d'obrir-se a la natura, aquesta 64a edició de Girona, Temps de Flors amplia la proposta del "Pla V" estrenant el projecte "Pla V. Temps off". Aquesta iniciativa proposa descobrir espais naturals de descans al voltant de l'itinerari floral per tal de reposar enmig del recorregut dels projectes. Concretament, s'han adequat espais a la zona del Campus del Barri Vell de la Universitat de Girona, a Can Colomer, a la Mina i a la Torrassa.\nCom cada any, el Temps de Flors es completa amb activitats paral·leles, que enguany arriben al centenar. Girona A Capella Festival, #Gastroflors, Flors de Nit, el 15è Concurs d'Aparadorisme i Decoració Interior, el Mots i Flors, la donació de sang per Temps de Flors, el Temps de Flors a les escoles o les diferents visites guiades especials durant l'esdeveniment són només una mostra de la programació d'actes durant aquests dies.\nDes de l'Ajuntament de Girona es vol dedicar l'edició d'enguany, de forma especial, a tres de les persones que van estar a Girona, Temps de Flors als inicis de l'esdeveniment i que hi segueixen sent ara, sis dècades després: Rosa Labayen, David Marca i Josep Tarrés.


El bloc de la mami: amanida de fusilli i mozzarella\nELS TOCS MÀGICS\nAquesta és una recepta que fa molt temps que faig, però aquesta última vegada li he afegit un toc que ha fet que el plat sigui especial, exquisit. Per tant moltes vegades deixem de posar ingredients perquè no els tenim i precisament són aquests tocs que marquen la diferència. En aquest cas és la ratlladura de pell de llimona. Proveu un altre plat fresc amb pasta per l'estiu lassanya d'estiu , una recepta fàcil i refrescant.\n150 grs de fusilli o qualsevol altre pasta que s'assembli\n3 tomàquets de branca madurs\n24 olives negres d'aragó (sobretot no les poseu de les negres sense ós, no valen res)\nAbans que res, posem una olla amb aigua abundant al foc i sal. Això és el primer que s'ha de fer, després ja preparereu els ingredients. Quan bulli hi posem els fusilli i els deixem el temps que indiqui l'envàs.\nMentre pelem els tomàquets. Per pelar-los bé aprofitem que tenim l'aigua bullint, els fem una creu al cul del tomàquet amb un ganivet i els posem uns segons dins l'aigua bullint. Ja veureu com després d'això es pelen amb molta facilitat.\nUn cop pelats els tomàquets els tallem pel mig, deixant la part de la tija en un costat i l'altre mitja part que sigui la part de baix del tomàquet. Oberts d'aquesta manera és molt fàcil treure les llavors de dins.\nQuan els tenim pelats i sense llavors els tallem en quadrats petits.\nAgafem la mozzarella i la tallem també en quadrats petits.\nAra traiem els pinyols de les olives, com si pelessim el pinyol anem passant el ganivet fins que l'oliva ens queda com una pela de patata.\nPosem tots aquests ingredients en una plàtera i els amanim amb orenga, pebre negre i un bon raig d'oli.\nQuan la pasta ja està bullida la escorrem bé i la submergim amb aigua freda per refredar-la ràpidament.\nLa tornem a escòrrer de forma que no quedi gens d'aigua, amb energia.\nLa posem a la plata amb els altres ingredients. Ratllem la pell de la llimona, amb un ratllador molt petit i vigilant no ratllar la part blanca que és molt amarga.\nHo remenem tot bé i ja es pot servir.\nPublicat per La Mami Etiquetes de comentaris: pasta, tomàquet, tuper fred


Detenen un home a Alzira per agredir la parella - À Punt\nDetenen un home a Alzira per agredir la parella\nEl detingut té antecedents policials i ja ha passat a disposició judicial.\n01 de novembre 2020 - 13:15\nAgents de la Policia Nacional han detingut a Alzira (Ribera Alta) un home de 37 anys com a presumpte autor d'un delicte de maltractaments a la parella, a qui va agafar del coll i va colpejar amb un cinturó.\nEls fets han passat aquesta matinada, quan els agents han rebut una telefonada que els alertava de la forta discussió d'una parella a la porta d'un hotel.\nLa dona havia rebut un colp en el llavi superior, tenia la mà dreta unflada i diversos arraps per les cames. Moments previs a la detenció, l'home ha al·legat que la dona no el deixava entrar a l'hotel per a agafar les claus del cotxe i poder anar-se’n a Alacant, la ciutat on resideixen.


Les 10 fites del procés comunitari de la Serra d’en Mena - Sóc Serra d'en Mena\nAlguna vegada us heu preguntat per a què serveix en realitat un procés comunitari sostingut en el temps? Aquest mes de desembre estem d’avaluació! Des del setembre l’equip comunitari ha encetat aquesta fita del procés, que durarà fins al febrer. I l’avaluació, que de nou és un procés participatiu, compta amb un grup de tècnics i referents d’entitats que fan el seguiment dels avenços.\nValorem les diferents accions: Diades de la Primavera, Escoles Obertes d’Estiu (les trobades de casals i la formació per a professionals i entitats) i el Programa de Dinamització de l’Espai Públic… Però també tots els procesos que hi ha al darrera i que impliquen a les persones que formen part del procés unitari i transformador que des del 2014 es desplega als barris del Fondo, Raval, Safaretjos i Santa Rosa de Santa Coloma de Gramenet.\nAquestes són les raons per donar continuïtat al procés comunitari: 10 coses que ha guanyat la Serra d’en Mena de Santa Coloma gràcies al de procés comunitari del Projecte d’Intervenció Comunitària Intercultural (ICI).\nGaudir d’un equip comunitari, que coordina i impulsa el procés. Comença a haver-hi professionals de diversos àmbits amb alliberacions parcials que han assumit que el treball col·laboratiu suma i fa més fàcil la feina.\nUn Espai Tècnic de Relació que es reuneix habitualment amb professionals de la salut, l’ educació i la convivència per a treballar objectius comuns.\nEn 4 sessions han participat 92 professionals diferents. Actualment molts implementen en els seus respectius àmbits de treball programes vinculats a la programació comunitària.\nUn programa de dinamització de l’espai públic en col·laboració amb Casal dels Infants, Moisés, Germina, AAVV Raval, Karate Can Peixauet que ja ha desenvolupat 15 activitats amb +700 participants.\nUn projecte de Suport Social a l’Acompanyament familiar per a l’Èxit Educatiu capaç d’implicar recursos tècnics i famílies, que enceta el seu segon any de funcionament. Hi col·laboren: Casal dels Infants, Rellotge XXI, Biblioteca, Paidós, Germina, Escola Tanit i CNL.\nUn Grup Ciutadà Comunitari que valida el procés i fa aportacions operatives des del punt de vista de la ciutadania.\nPotents accions de treball conjunt que mostren l’energia i el potencial dels barris de la Serra d’en Mena com ara la Diada de la Primavera, que en 4 edicions ha aplegat 97 activitats al Motocròs, sumant 67 agents comunitaris en col·laboració i més de 300 voluntaris i voluntàries.\nIniciatives que apleguen esforços de diversos recursos per tal de fer activitats més importants adreçades als més petits, com ara la Trobada de Casals d’Estiu de la Serra d’en Mena: la Troca del Trikinyaqui.\nUna metodologia capaç d’aglutinar ciutadania, institucions i professionals en una estratègia conjunta per superar els reptes dels barris de la Serra d’en Mena de Santa Coloma a partir de la suma de les veus plurals de la comunitat.\nCompartir tot el coneixement viu que tenen els barris de la Serra d’en Mena de Santa Coloma i haver tingut l’encert col·lectiu de saber-ho plasmar en una Monografia Comunitària, que va permetre un diagnòstic compartit del territori i que a la seva vegada ens va facilitar la tasca de consensuar els principals reptes i eixos de treball en comú.\nUna Programació Comunitària amb 29 propostes concretes d’intervenció en els àmbits de salut comunitària, comunitat educadora i convivència, de les quals ja 19 (65%) són operatives.


Fer retardar el rellotge cel·lular com a teràpia contra l’envelliment - Blog CaixaCiència\nVivim més anys gràcies als avenços en salut pública i biomedicina, però no necessàriament vivim amb una bona salut. El càncer, les malalties cardiovasculars i les neurodegeneratives creixen alhora que s’incrementen els casos de persones que viuen més anys. De resultes d’això, també augmenta la situació de sobrecàrrega als sistemes sanitaris i de les persones que les cuiden i les acompanyen. És en aquest context que la investigació de científics com Manuel Serrano, líder del grup Cellular Plasticity and Disease de l’IRB Barcelona, e investigador de ICREA, pren tot el seu valor i potencial.\nAmb el suport de la Fundació ”la Caixa”, Serrano i el seu equip investiguen les causes cel·lulars i moleculars de l’envelliment i la relació que hi ha amb les diverses malalties per tal de trobar noves dianes terapèutiques per poder-les prevenir i tractar. L’objectiu, doncs, no és només viure més, sinó fer-ho de forma independent i amb més qualitat de vida el màxim temps possible.\nEl deteriorament de les cèl·lules\nSi bé en certa manera podem dir que comencem a envellir des del moment mateix en què naixem, no és menys cert que no ho fem sempre al mateix ritme, i que l’edat no és l’únic factor determinant. Què es produeix exactament a nivell molecular quan envellim? “En general, hi ha un deteriorament progressiu que està impulsat per molts factors interns, com ara els errors aleatoris en els quals influeixen els nostres gens”, explica Serrano. Aquestes mutacions es veuen agreujades per factors externs, com ara les infeccions virals o bacterianes, la ingesta excessiva de calories o l’exposició a toxines com el tabac i l’alcohol.\nQuan estan massa deteriorades, les cèl·lules deixen de dividir-se i són incapaces de mantenir les funcions d’una cèl·lula normal. Són les denominades cèl·lules senescents. En individus joves i sans, aquestes cèl·lules s’eliminen ràpidament, el que permet el funcionament normal dels teixits. Tanmateix, a mesura que envellim el nostre sistema immunològic esdevé cada vegada menys eficient a l’hora d’eliminar-les. De fet, “l’envelliment del sistema immune és un accelerador de l’envelliment en general”, apunta Serrano.\nA la caça de les cèl·lules “zombis”\nCada cop hi ha més proves empíriques que aquestes cèl·lules, també anomenades cèl·lules zombis, estan darrere de diverses malalties, en particular les que s’associen amb l’envelliment, com és el cas del càncer. “Des de fa dècades que se sap que els dolors tissulars crònics són un factor important de risc per a l’aparició de tumors. Avui dia se sospita que la causa de tot això és la presència de cèl·lules senescents. Les cèl·lules senescents no són tumorals però secreten molts factors al seu entorn, alguns dels quals, denominats factors mitogènics, tenen com a missió original que les cèl·lules sanes del voltant es divideixin i reparin el teixit. Aquesta funció positiva és una arma de doble tall, atès que pot ser l’oportunitat per a que cèl·lules oncogèniques en un estat latent s’activin”, explica Serrano.\nCom més cèl·lules senescents s’acumulen al nostre organisme, més important és el risc de contreure certes malalties. “En alguns teixits, com són el fetge, el ronyó o el teixit adipós, aquesta mena de cèl·lules poden arribar a constituir fins al 5 % del conjunt de totes les cèl·lules en persones de més de 80 anys”, afegeix Serrano. En persones joves se’n poden acumular en un teixit concret, fet que pot causar malalties com ara la fibrosi pulmonar, la insuficiència renal crònica, l’ateroesclerosi, l’esteatosi hepàtica o les malalties neurodegeneratives. “Totes aquestes malalties es poden considerar processos accelerats i focalitzats d’envelliment en què les cèl·lules senescents poden arribar a formar el 30-50 % de les cèl·lules del teixit afectat”, remarca el doctor Serrano.\nSerrano i el seu equip busquen noves vies terapèutiques que permetin purgar el cos d’aquestes cèl·lules moribundes i facilitin que els teixits es regenerin. Gràcies a la feina que duen a terme a l’IRB de Barcelona, han desenvolupat diversos candidats per a aquest tipus de fàrmacs, anomenats senolítics, els quals han funcionat prou bé en models animals amb malalties fibròtiques. “Ara el nostre repte és refinar aquests agents per poder-los aplicar amb grups clínics i provar-los en pacients.”\nEn un termini més llarg, la meta és entendre en profunditat la biologia d’aquestes cèl·lules i contribuir a millorar la salut i fer les malalties més suportables. “És un repte molt gran i per això l’ajuda de la Fundació ”la Caixa” ha estat absolutament fonamental”, precisa. “Ens ha permès portar a la pràctica projectes ambiciosos, contractar excel·lents investigadors i participar en consorcis internacionals.”\nEl futur d’aquests fàrmacs es preveu molt prometedor, però Serrano també subratlla la importància d’uns bons hàbits per afavorir un envelliment saludable: una dieta equilibrada i sense excessos, l’exercici físic moderat i una vida social i afectiva rica. “De fet, gairebé tots sabem quins són els hàbits saludables. Els hàbits relacionats amb el menjar i l’exercici s’adquireixen sobretot en la infància i adolescència, i posteriorment són difícils de canviar. Per això és fonamental l’educació en hàbits de vida saludable des de la infància.”\nI des d’una perspectiva sanitària global, els paràmetres a considerar són encara molts més, si tenim en compte que la longevitat i el creixement poblacional han provocat també l’augment de la contaminació i la destrucció ambientals. “Aquests problemes van molt més enllà de la salut”, conclou. “Seria ideal que la salut o l’envelliment saludable no fossin incompatibles amb un creixement equilibrat, sostenible i respectuós amb el medi ambient.”


El Fauvisme és un moviment pictòric de principis del segle XX sorgit a París durant un breu període (1904-1907), entorn dels artistes Henri Matisse, André Derain i Maurice Vlamink.\nMaurice de Vlaminck, Retrat de Derain, 1905\nMaurice de Vlaminck. Restaurant en Marly-Le-Roi, 1905\nEl nom va ser imposat per Louis Vauxcelles en la crítica que va fer del Saló de Tardor de 1905, a causa dels violents mètodes de pintura utilitzats per aquests artistes, fins a tal punt que els hi van dir el grup dels Fauves, que en català significa "les feres".\nVa aparèixer cronològicament amb l'expressionisme alemany, amb una base de protesta oposat al naturalisme, a l’impressionisme i a les rígides maneres del Post-impressionisme de Seurat i Signac.\nLes seves principals influències vénen de Paul Gauguin i de les idees de Zola, Nietzsche, Stirner i Huysmans.\nEl Fauvisme va estar liderat per Henri Matisse (1869-1954), es va convertir en el grup més experimental de París al proclamar la llibertat d'expressió a través de la utilització dels colors purs, l'exageració del dibuix i les perspectives forçades.\nEl mestre del grup va ser Gustave Moreau, en l'escola del qual van estudiar Matisse i Rouault, Marquet, Manguin, Camoin i Puy. Moureau no ensenyava cap doctrina sinó que forçava als seus alumnes a pintar amb independència i amb la tècnica que anés més adequada al seu temperament.\nDe l'obra de Gauguin van aprendre la llibertat en l'ús del color, que van dur a l'extrem (els colors com cartutxos de dinamita, que diria Derain), així com l'alliberament del temperament i l'instint personal. També admiraven la capacitat de síntesi i el sentit decoratiu de l'obra de Gauguin.\nEn 1904, Matisse va pintar Luxe, Quietut i Voluptuositat, considerada com l'obra síntesi del Post-impressionisme. La utilització subjectiva del color i la simplificació del dibuix van sorprendre a tots quan va ser exposat en el Saló dels Independents en 1905.\nEn el Saló de Tardor de 1906, va ser exposat el Retrat de la Sra. Matisse de Matisse, que va ser interpretat com una caricatura de la feminitat i com una excentricitat. La repulsa de la crítica va convertir als fauvistes en el grup més avançat de París.\nEl grup va entrar en crisi en 1907, amb l'aparició de Les Senyoretes de Avinyó de Picasso. El fet de no haver format un grup coherent, a pesar dels seus èxits, va influir en què en 1908 el grup es dissolgués, seguint cadascú dels seus membres camins diferents.\nHenri Matisse, André Derain i Maurice Vlamink.\n- Utilització del color pur. Colors estridents i agressius. La seva realització és molt acolorida i atrevida: és una explosió de colors violents i arbitraris, en dissonància deliberadament calculada.\n- La importància del color obliga a la forma a ser més expressiva que fidel a la realitat.\n- Per als fauvistes, el quadre havia de ser expressió i no composició i ordre.\n- Tracten de transmetre una reacció emotiva del pintor davant el tema triat.\n- Llibertat total davant la natura.\n- No busquen la representació naturalista, sinó realçar el valor del color en si mateix i l’expressió personal.\n- Les figures resulten planes, lineals, tancades en gruixudes línies de contorn.\n- Exageració del dibuix i de les perspectives forçades.\n- No s’interessen per la introducció de nous temes, tracten els de sempre: el retrat, el paisatge, interiors de cases, natures mortes, visions idíl·liques de l'home a la natura, paisatges bells...\n- Una altra de les característiques del Fauvisme és el gust per l'art africà-negre i la influència que aquest va exercir en les obres. Se sap com Maurice Vlaminck admirava profundament les màscares procedents de la Costa d'Ivori. Aquest gust per "allò altre" es generalitza en un ambient que cada vegada camina més cap a l'avantguarda. L'art dels pobles primitius no és per imitar, sinó que planteja un evident allunyament de les formes naturalistes per a tendir a l’esquematització.\nSenyora Matisse, 1905


Èxit de participació a la pedalada de la Setmana de la Mobilitat Sostenible i Segura a Vilassar de Mar | La Clau -Revista gratuïta del Maresme\nÈxit de participació a la pedalada de la Setmana de la Mobilitat Sostenible i Segura a Vilassar de Mar\n214 persones van participar diumenge passat a la Pedala 2011 organitzada a Vilassar de Mar dins la Setmana de la Mobilitat Sostenible i Segura amb l’objectiu de promoure la bicicleta com a mitjà de transport segur, saludable i respectuós amb el medi ambient.\nSota el lema ´Estalvia’t embussos, regala aire net´, la Regidoria de Medi Ambient conjuntament amb la d’Esports van organitzar pels carrers de Vilassar de Mar una pedalada lúdica i festiva, apta per a tots els públics, amb sortida i arribada a Can Bisa. El recorregut constava d’uns 4 km. Tots els assistents van rebre com a obsequi una matrícula per penjar a les bicicletes.\nAl final de l’activitat es va donar a conèixer l’estalvi de contaminants, entenent que són els contaminants que s’haurien emès a l’atmosfera en el cas que cada participant hagués fet el mateix recorregut amb cotxe. Conjuntament, entre tots els participants de la pedalada, s’han estalviat 527 grams d’òxids de nitrogen (NOX) i 44 grams de partícules contaminats (PM10).\nL’activitat era un acte per sensibilitzar la població sobre la necessitat de reduir les emissions de CO2 i altres contaminants a l´atmosfera. Tal com va explicar el regidor de Medi Ambient, Joan Roca, en el manifest d’inici de l’activitat: “si fem servir la bicicleta com a mitjà de transport, col·laborem a fer dels nostres municipis uns indrets més habitables i saludables”.